ISLAM
JIHAD
KORAANI
SHARIA
HADITH
NAISET
KORAANI VAI RAAMATTU?
Tervetuloa ohjelmaamme.
Nimeni on Al Fadi.
Tänään vieraanani on nainen, joka on entinen muslimi.
Hän jätti islaminuskon, kun hän löysi Kristuksen.
Aiemmissa jaksoissa olemme käsitelleet ongelmia, -
joita islaminuskossa on.
Itse pidän yhtä ongelmaa erittäin vakavana.
Se on naisen asema islamissa.
Vieraanani tänään on sisar Amani Mustafa.
Hänen suosittu TV-ohjelmansa on nimeltään Musliminainen.
Tervetuloa.
On kunnia olla vieraanasi tässä ohjelmassa.
Olen seurannut työtäsi, -
ja suhtautumisesi musliminaisiin on tehnyt minuun vaikutuksen.
Amani kertoo meille siitä, kuinka hän kääntyi kristinuskoon.
Käsittelemme hänen tarinaansa useamman jakson verran.
Tänään hän kertoo, mikä sai hänet jättämään islamin.
Sisar Amani, ole hyvä.
Kasvoin maltillisessa muslimiperheessä Egyptissä.
Perheessäni noudatettiin islamilaisia perinteitä.
Rukoilimme, paastosimme ja luimme Koraania.
Olimme hyvin koulutettuja ja elimme tavallista elämää.
Kun olin teini-ikäinen, -
äitini päätti yhtäkkiä kääntyä kristityksi.
Se oli ennenkuulumatonta.
Sellaista ei koskaan tapahtunut.
Islam tuomitsee uskostaan luopuneet kuolemaan.
Äitini ilmoitti yllättäen, että kristinusko oli muuttanut hänet.
Se sai meidät epäilemään, -
että hän oli menettänyt järkensä.
Muslimeilla ei ole uskonnonvapautta.
Äidilläsi ei ollut oikeutta kääntyä kristityksi.
Se ei ollut mahdollista.
Muslimille on itsestään selvää, ettei uskontoa voi vaihtaa.
Se on lailla kielletty. Lain rikkomista seuraa kuolemantuomio.
Henkilökohtaista valintaa ei ole.
Luulimme, että äitini oli järjiltään.
Yritimme isoäidin kanssa pelastaa maineemme rippeet.
Uskonto on keskeisellä paikalla islamistisessa kulttuurissa.
Mainetta pidetään tärkeänä.
Jos jättää uskontonsa, -
pilaa koko loppuelämänsä.
Identiteetti perustuu islamiin. - Kyllä.
Äitini päätti pysyä uudessa uskossaan.
Hän yritti myös evankelioida meitä.
Emme ymmärtäneet hänen puheistaan mitään.
Isoäitini oli niin huolissaan äidistäni, -
että hän kääntyi moskeijan imaamien puoleen.
Hän kutsui heidät kylään puhumaan järkeä äidilleni.
Sillä oli huonot seuraukset. -Mitä tapahtui?
Imaamit kertoivat äidilleni, -
että luopiot saavat kuolemantuomion.
He antoivat äidille kolme kuukautta aikaa harkita asiaa.
Jos äiti ei sinä aikana palaisi muslimiksi, jotain tehtäisiin.
Katsojat varmaan muistavat, -
ettei sharia-laki ole virallisesti voimassa Egyptissä.
Nythän tilanne saattaa muuttua.
Vaikka sharia-laki ei olekaan virallisesti voimassa Egyptissä, -
sitä käytetään kaduilla.
Ihmiset noudattavat sitä silti.
Vaikka Egyptin perustuslaki ei perustu sharia-laille, -
Egyptiä pidetään islamilaisena maana.
Jos joku taho haluaa noudattaa sharia-lakia, -
hallitus on myötämielinen.
Luulisi, että koska sharia-laki ei ole virallinen laki, -
kristityksi kääntyneen murhasta joutuisi vankilaan.
Niin ei kuitenkaan ole, koska sitä pidetään kunniamurhana.
Murhaajaa ei tuomita.
Tällaisissa tapauksissa lakia tulkitaan sharia-lain kautta.
Sharia-laki suojelee murhaajia.
Tämä tarkoittaa sitä, -
että kuka tahansa, joka kuulee muslimin uskoontulosta, -
voi ryhtyä sharia-lain vaatimiin toimenpiteisiin.
Katsojiemme on hyvä olla tietoisia siitä, -
että kunniamurhia tehdään myös länsimaissa.
Amerikassa ja Euroopassa tehdään kunniamurhia, -
vaikka muslimit ovat länsimaiden lakien alaisia.
Se johtuu siitä, -
että muslimin on ensisijaisesti noudatettava islamilaista lakia.
Sitä todella tapahtuu myös Kanadassa ja Euroopassa.
Islamin uskonto leviää perheyksikön muodossa.
Kun muslimiperhe muuttaa Egyptistä Yhdysvaltoihin, -
perhe tuo mukanaan identiteettinsä, lakinsa -
ja uskontonsa.
Perhe on kokonainen yksikkö.
Havainnollistit sitä hyvin.
Islam on nivoutunut perheen elämään.
Ulkomaailma ei vaikuta siihen, -
kuinka perheenjäsenet elävät ja kohtelevat toisiaan.
Yhteiskunnassa he saattavat käyttäytyä eri lailla kuin kotona.
Tämän takia muslimiperheet kokoontuvat yhteen.
He pitävät yllä kulttuuriaan.
He rakentavat moskeijoita ja islamilaisen kulttuurin keskuksia.
Perheen yhtenäisyys joutuu törmäyskurssille -
länsimaisten arvojen kanssa.
Uusi sukupolvi joutuu käsittelemään -
perheen perinteiden ja länsimaisen yhteiskunnan välisiä ristiriitoja.
Ristiriitoja syntyy aivan arkisista asioista, -
kuten ystävän syntymäpäiväjuhlista.
Tai ajamisesta, huivin käytöstä ja muista pukeutumiskysymyksistä.
Yhden asian voisin lisätä.
Teini-ikäisenä tyttönä kohtasin monia ongelmia Egyptissä.
Olen huomannut, -
että länsimaisessa yhteiskunnassa tytöillä on samanlaisia ongelmia.
Mielenkiintoista.
Mitä tapahtui sen jälkeen, kun imaamit ottivat äitiisi yhteyttä?
He siis uhkailivat äitiäsi.
He esittivät uhkavaatimuksen.
Se pelästytti minut ja isoäitini.
Isoäitini tajusi, mitä äidin kääntymisestä voi seurata.
Hänen tyttärensä henki oli vaarassa.
Äitini vastasi imaameille, ettei hän aio luopua Kristuksesta.
Tilanne oli hyvin pelottava minullekin.
Pelkäsin menettäväni hänet, joten päätin tehdä jotain.
Aloin etsiä Raamatusta virheitä, jotka kääntäisivät äitini pään.
Meille oli opetettu, että Raamattua on vääristelty.
Olin 13-vuotias, ja päätin kaivaa kaikki viat esiin.
Jumala käytti tilannetta hyväkseen ja pelasti minut.
Suunnitelmasi kääntyi päälaelleen.
Aloit etsiä virheitä Raamatusta.
Muslimeille opetetaan, että Raamattu on turmeltunut kirja.
Vain Koraani on täydellinen.
Avasit Raamatun vakuuttuneena siitä, että törmäät vikoihin.
Sitten yllätyit.
Halveksuin Raamattua jo etukäteen.
Asenteeni oli epäkunnioittava.
Ajattelin, että Raamattu on täynnä hulluutta.
Kun aloin lukea Vanhaa testamenttia, -
Jumalan totuus alkoi paljastua.
Aloin ymmärtää lukemaani.
Oli järisyttävää huomata, kuinka järkevältä teksti kuulosti.
Tarina eteni johdonmukaisesti.
Koraania sen sijaan ei voi ymmärtää.
Tämä seikka on huomionarvoinen.
Jos Raamattua alkaa lukea 1. Mooseksen kirjasta, -
ja sen lukee Ilmestyskirjan loppuun saakka, -
huomaa koko Raamatun kertovan yhtä tarinaa.
Se on tarina lunastuksesta.
Tarina ja teemat ovat selkeitä.
Koraani on eri juttu.
Nykyisen Koraanin voi lukea kannesta kanteen, -
mutta siitä puuttuu juoni.
Kokonaista tarinaa ei ole.
Koraanissa on vain sekaisin heiteltyjä suuria.
Se on koottu kiireessä, -
koska teksti on niin hajanaista ja ajatukset katkonaisia.
Joosefin tarinaa käydään läpi monessa suurassa.
Myös Koraanin kielen ymmärtäminen on haastavaa.
Vanhaa arabiaa on vaikea ymmärtää.
Koraanin arabiaa ei enää puhuta missään.
Kun aloin lukea Vanhaa testamenttia, -
Pyhä Henki alkoi puhdistaa sydäntäni.
Hän valmisti tilaa Kristukselle.
Äitini oli useasti kehottanut minua lukemaan Uuden testamentin.
Hän oli rohkaissut minua siihen.
Olin silloin torjunut hänen ehdotuksensa.
Viimein pelastuin juuri sitä kautta.
Selailin Uutta testamenttia. Halusin nähdä, miltä se vaikuttaa.
Sitten avasin Johanneksen evankeliumin.
Alussa oli Sana, ja Sana oli Jumalan tykönä, ja Sana oli Jumala.
Pysähdyin sanan "Sana" kohdalla.
Pyhä Henki kertoi minulle, että se viittaa Jeesukseen.
Silloin ymmärsin, -
että Koraanissa mainittu Jeesus on todellakin Jumalan Sana.
Kun avasit Johanneksen evankeliumin, -
ymmärsit heti, keneen Sanalla viitataan.
Myös Koraani kutsuu Jeesusta Jumalan Sanaksi.
Muistin, että meille oli aina opetettu niin.
Se löytyy suurasta 4:171.
Olimme aina kutsuneet Jeesusta Jumalan Sanaksi.
Ehkä se on jäänyt minulle mieleen vahvemmin kuin muille.
Johanneksen evankeliumin ensimmäinen luku muutti kaiken.
Näin lukiessani ne tilanteet ja paikat, joista teksti kertoi.
Näitkö ne näynomaisesti?
Näit tarinan, jota luit? -Juuri niin.
En muista tarkalleen, miten monta tuntia luin.
Luin kuitenkin Johanneksen evankeliumin läpi yhdellä kertaa.
Samalla tutustuin Herraan.
Muutama asia jäi mieleen.
Näin hänen kasvonsa.
Se muutti elämäni.
Toinen merkittävä asia oli se, -
kun luin kertomuksen aviorikoksen tehneestä naisesta.
Kun nainen lähestyi Jeesusta, -
hän oli huutavan ihmisjoukon keskellä.
Näin naisen, jota oli haavoitettu ja hakattu.
Mutta merkittävin asia hänessä oli se, -
että hän oli häpeän musertama.
Samaistuin siihen.
13-vuotiaana olin täynnä häpeää.
Minuun oli iskostettu se ajatus, että olen kaiken häpeän lähde.
Jos toimin väärin, olen häpeäksi.
Samaistuin aviorikoksen tehneeseen naiseen.
Kun Jeesus kääntyi tuon naisen puoleen ja alkoi puhutella häntä, -
minusta tuntui, kuin hän olisi kääntynyt minun puoleeni.
Joku saattaa ajatella, että sinun perheesi oli poikkeus.
Monien mielestä islam on parantanut naisten asemaa.
Mitä sanoisit niille, jotka uskovat islamin tuovan naiselle kunniaa?
Niin minullekin sanottiin.
Minulle opetettiin, että islam kunnioittaa naisia -
ja että länsimaissa naisia käytetään hyväksi.
Heitä ei arvosteta, eivätkä he saa hoitaa kotejaan.
Länsimaiden naisia arvostellaan, -
ja islamin suhdetta naisiin ylistetään.
Mutta tunsinko itseni arvostetuksi?
Miltä minusta tuntui lukea naisia koskevia jakeita Koraanista?
On helppo sanoa, että naisilla on hyvä asema Koraanissa.
Muhammad kuitenkin sanoi, että synti on peräisin naisista.
Hän sanoi, että helvetti on täynnä naisia.
Islam ei arvosta naisia, se tuomitsee heidät.
Ihmiset yrittävät peitellä pelkojaan.
Musliminainen joutuu miettimään, mitä Jumala hänestä ajattelee.
Meille on opetettu, että synti on peräisin meistä.
Jos joku mies himoitsee minua, ansaitsen rangaistuksen, -
koska olen väärin pukeutunut.
Raiskauksen uhri voidaan pakottaa naimisiin raiskaajan kanssa, -
tai vaihtoehtoisesti hän saa vankilatuomion.
Se on islamin lakien mukaista.
Laki pitää naista syyllisenä, joten häntä rangaistaan.
Kun Saudi-Arabiassa raiskataan nainen, -
häntäkin rangaistaan.
Olen lukenut raiskausta koskevia lakeja.
Naista rangaistaan, koska hän on saattanut nauttia raiskauksesta.
Tuomarit eivät tee omia tulkintojaan.
Kaikki perustuu islamin opetuksiin.
Löysit aviorikoksen tehneen naisen tarinasta jotain, -
johon pystyit samaistumaan.
Yllättävintä oli kuitenkin se, -
että näit siinä Jeesuksen, joka oli erilainen kuin Koraanin Jeesus.
Mikä Jeesuksessa veti sinua puoleensa?
Hänen anteeksiantavaisuutensa.
Jeesus oli aviorikoksen tehneen naisen turva.
Tunsin, että hän oli minunkin turvani.
Hän näki ihmisen synnin takana.
Muslimit tuntevat tarinan aviorikoksen tehneestä naisesta, -
joka meni tapaamaan Muhammadia.
Hän halusi tunnustaa Muhammadille syyllistyneensä aviorikokseen.
Hän oli raskaana, -
joten Muhammad käski hänen mennä kotiinsa ja hoitaa lastaan -
kahden vuoden ajan.
Kahden vuoden kuluttua nainen palasi Muhammadin luo.
Hän halusi tietää tuomionsa.
Hänet kivitettiin.
Uudessa testamenissa naisen synnit sovitettiin Jeesuksen verellä.
Muslimiversiossa naisen synnit sovitettiin hänen omalla verellään.
Siinä on kahden kertomuksen ero.
Ero on todella perustavanlaatuinen.
13-vuotiaana en ymmärtänyt kaikkia näitä hengellisiä yksityiskohtia.
Haluan selittää erään asian länsimaisille katsojillemme.
Nuorten evankeliointia pidetään vaikeana.
Heidän huomiostaan joutuu kilpailemaan.
Kerron teille, kuinka asia on.
Kun itse oli teini-ikäinen, -
sydämessäni oli syvä kaipuu oppia tuntemaan Jumala.
Etsin häntä.
Saan kirjeitä monilta nuorilta naisilta.
He kertovat kaipuustaan Jumalan luo.
Eräs nuori nainen, joka katsoo ohjelmaani, -
on kirjoittanut meille jo kolmen vuoden ajan.
Hän elää Jeesuksen kanssa Saudi-Arabiassa, -
vaikka hän joutuu pitämään uskonsa salassa perheeltään.
Kiitos näistä neuvoista.
Kerroit meille teini-ikäisten muslimien haasteista.
He elävät hyvin erilaista elämää kuin länsimaiset teinit.
Länsimaissa teineillä on paljon vapauksia.
He joutuvat pulaan, -
jos he ovat ulkona liian myöhään tai tekstailevat liikaa.
Sinun haasteesi olivat eri luokkaa.
Maailmassa on nykyään noin 1,5 miljardia muslimia.
Lähes puolet heistä on nuoria aikuisia ja teini-ikäisiä.
Meidän on kuunneltava, mitä sisar Amanilla on sydämellään.
Meidän on kiinnitettävä huomiota nuoriin musliminaisiin, -
riippumatta heidän asuinmaastaan, -
ja nähtävä ne ongelmat, -
jotka syntyvät muslimin saaman kasvatuksen -
ja ympäristön välillä olevasta ristiriidasta.
Mieleeni muistui eräs asia.
Yritän havainnollistaa sitä, -
mitä eroa on muslimimaiden ja länsimaiden teineillä.
Muslimimaassa asuvalla 13-vuotiaalla voi olla omia lapsia.
Unohdamme sen helposti.
Teini-ikäisen elämä muslimimaassa on täysin erilaista.
13-vuotias tyttö on voinut olla naimisissa jo 5 vuotta.
Eikä avioliitto johdu yllätysraskaudesta.
Hänen isänsä on vain voinut järjestää tytölle avioliiton, -
koska se on laillista.
Eikä tyttö voi kieltäytyä siitä.
Imaamit tosin kehottavat kysymään tytön mielipidettä, -
mutta Muhammad ei kysynyt vaimonsa Aishan mielipidettä.
Kukaan ei kysynyt Aishalta.
Hänet annettiin kuusivuotiaana Muhammadille.
Aisha oli Muhammadin toinen vaimo.
Aisha oli kuusivuotias, -
kun viisikymppinen Muhammad pyysi Aishan isältä tämän kättä.
Avioliitto astui voimaan, kun Aisha oli yhdeksänvuotias.
Joku saattaa ajatella, ettei lapsiavioliittoja ole enää.
Valitettavasti niitä järjestetään nykyäänkin, -
jopa Yhdysvalloissa.
Olen ollut yhteydessä naisiin, -
jotka ovat jo 11-vuotiaina menneet naimisiin Yhdysvalloissa.
Olen tavannut 14-vuotiaita tyttöjä, jotka ovat raskaana.
Heidät on naitettu salaa.
He menevät kotimaahansa lomalle, ja menevät siellä naimisiin.
Sitten he palaavat perheensä luo Yhdysvaltoihin.
Aviomies on yleensä sukulainen.
Avioliitot ovat järjestettyjä, -
eikä naisella ole siihen sanomista.
Kieltäytyjiä rangaistaan.
Kaikki nämä vaikeudet, -
joita musliminuoret ja jopa lapset joutuvat kohtaamaan, -
synnyttävät suuren janon nuorten sydämissä.
He etsivät Jumalaa. He etsivät parempaa elämäntapaa.
He haluavat löytää jonkun, joka rakastaa heitä.
Kiitos, sisar Amani. Ohjelma lähenee loppuaan.
Olemme nyt kuulleet, kuinka sisaremme tarina alkoi.
Hän oli hyvin rohkea jättäessään islamin niin nuorena.
Ensi jaksossa kuulemme lisää hänen elämäntarinastaan.
Hän kertoo, millaista on olla vaimo ja äiti.
Lähettäkää meille palautetta nettisivujemme kautta.
Jumalan siunausta ja näkemiin.
KORAANI VAI RAAMATTU?
Suomennos: Hanna Tischer